**PREVERJANJE IN OCENJEVANJE ZNANJA - ZGODOVINA 6., 7., 8., 9. razred**

**PREVERJANJE ZNANJA:**

Preverjanje znanja bo potekalo pred, med in po posredovanju nove učne snovi ter neposredno pred pisnim ocenjevanjem znanja z namenom ugotavljanja predznanja, razumevanja posredovanih novih učnih vsebin, ponavljanja in utrjevanja. Preverjanje bo potekalo ustno ali pisno.

**OCENJEVANJE ZNANJA:**

Pri ocenjevanju znanja pri učnem predmetu zgodovina se upoštevajo temeljni in minimalni standardi znanja. Z natančnimi kriteriji ocenjevanja bodo učenci seznanjeni na začetku šolskega leta in pred vsakim ocenjevanjem.

Načini ocenjevanja:

* ustno ocenjevanje,
* pisno ocenjevanje,
* ocene, pridobljene na drugačen način (referat, PPT, projektna naloga…)

**PISNO OCENJEVANJE ZNANJA:**

Učenci bodo seznanjeni z datumom pisnega ocenjevanja, vsebinami ocenjevanja, standardi ocenjevanja, tipi nalog ter točkovnikom in ocenjevalno lestvico (sestavni del pisnega ocenjevanja znanja).

**OCENJEVALNA LESTVICA (V %):**

0 – 49 % = nezadostno (1)

50 – 64 % = zadostno (2)

65 – 79 % = dobro (3)

80 – 89 % = prav dobro (4)

90 – 100 % = odlično (5)

**SPLOŠNI KRITERIJI OCENJEVANJA ZNANJA:**

|  |  |
| --- | --- |
| **OCENA** | **KRITERIJI OCENJEVANJA** |
| **nezadostno (1)** | Učenec ne dosega minimalnih standardov znanja. Ne pozna ali pa pozna le del učne snovi. Snov obnavlja brez povezav, napačno in zmedeno. Ne zna odgovoriti niti ob dodatnih vprašanjih učitelja. |
| **zadostno**  **(2)** | Učenec dosega minimalne standarde znanja. Obnavljanje učne snovi je skromno. Snov ne razume dobro. Na vprašanja odgovarja ob pomoči učitelja. |
| **dobro**  **(3)** | Učenec dosega minimalne in nekatere temeljne standarde znanja. Obnavljanje učne snovi je solidno in vključuje delno razumevanje brez podrobnosti. Ni zanesljiv pri uporabi in povezovanju dejstev. Pri obnovi snovi potrebuje pomoč učitelja. |
| **prav dobro**  **(4)** | Učenec dosega temeljne standarde znanja. Obnavljanje učne snovi zajema bistvo pojmov, jo zna smiselno razložiti in povezati, a z manjšimi napakami, ki jih popravi na učiteljevo pobudo. Na vprašanja iz temeljnih standardov znanja odgovorja samostojno. |
| **odlično**  **(5)** | Učenec dosega temeljne standarde znanja in reši tudi zahtevnejše naloge. Učno snov razume zelo dobro, jo zna povezati s predhodnim znanjem in z znanji različnih področij, samostojno razloži pojme in poišče svoje primere ter poveže obravnavano učno snov z aktualnim dogajanjem. |